《刘公父新理花畦约赏菊因成乐轩行》
宋代·陈藻

旧屋早易主，新椽办无钱。
帡幪托亲友，蹉跎经岁年。
碎累入安托，只身出随缘。
引腹挂蛛网，移檐饵羽鲜。
所愧历游赏，不劳携馔筵。
美名吾敢僭，茂实众推先。
但名长乐郡，谁拟地行仙。
玉融未遍眼，银发久垂肩。
何况县十二，欲周里数千。
轩斋或寄寓，宿食辄留连。
公父白日暇，后园清兴牵。
种花成趣易，席草觉情宣。
犬鸡交巷陌，风月自林泉。
匼匝山围野，晴明霞散天。
红萸把虽过，黄菊采犹怜。
咏我昔人文赋，泛渠今酒舡。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。